[bookmark: _GoBack]                         Násilie páchané na ženách sa týka nás všetkých !

Pri príležitosti Medzinárodného dňa eliminácie násilia na ženách, ktorým je 25. november, polícia každoročne informuje verejnosť o tejto problematike.  

Násilie na ženách postihuje ženy všetkých sociálnych vrstiev a etnických skupín. Vyskytuje v rodinách a partnerských vzťahoch „za zatvorenými dverami“. Je oveľa pravdepodobnejšie, že sa žena stane obeťou násilia svojho súčasného alebo bývalého partnera, než že sa stane obeťou prepadnutia na ulici !

Dá sa na začiatku vzťahu spoznať, či sa láska neskôr premení na ponižovanie,  strach alebo bolesť? Kedy sa má žena rozhodnúť ukončiť vzťah? Po prvom zákaze ísť na kávu s kamarátkou? Po prvej kontrole mobilu? Po prvej hádke? Po prvej facke?  Po desiatej facke? „Veď ona sa nakoniec vždy ospravedlnil a povedal mi, že ma ľúbi...“

   Domáce násilie je dlhodobý cyklus, ktorý sa opakuje, jeho intenzita stúpa ! 

Žena - obeť domáceho násilia - je vystavovaná rôznym formám násilia. Hovoríme o fyzickom násilí (bitky, fackovanie, kopanie), psychickom (zosmiešňovanie, urážky, slovné týranie) sexuálnom (všetky nanútené sexuálne činy) sociálnom (napr. zamykanie v domácnosti, bránenie stretávať sa s rodinou a priateľmi) alebo ekonomickom (napr. neprispievanie na finančný chod domácnosti a mnohé iné). 
Násilie páchané na Vás alebo na Vašich deťoch NIE JE v poriadku,
NIE JE TO VAŠA VINA, aj keď násilník tvrdí opak ! 
 V prípade, že Vy sama ste obeťou násilia : 
· pamätajte si, že za násilie je zodpovedný ten, kto ho pácha, nie obeť !
· neobraňujte svojho násilníckeho partnera
· násilie neprestane samo, nečakajte, až to bude ešte horšie
· prelomte mlčanie, povedzte to niekomu resp. vyhľadajte pomoc.

Ak viete, že vo vašom okolí dochádza k domácemu násiliu nebuďte k nemu ľahostajní a pomôžte obeti napr. tak, že jej :
· vysvetlite podstatu domáceho násilia a jeho následné stupňovanie
· povzbudzujte obeť, aby o násilí hovorila, počúvajte ju,
· presvedčte ju, že ona nie je na vine, za násilie je zodpovedný páchateľ,
· hovorte s obeťou o možnostiach zmeny situácie a dôsledkoch

    Vyhľadajte pomoc - napríklad na bezplatnej nonstop linke pre ženy zažívajúce násilie 0800 212 212 kde vám poskytnú poskytujú poradenstvo resp. krízovú pomoc a všetky ďalšie potrebné informácie.

V prípade, ak sú ohrozené životy a zdravie, ak hrozí závažná škoda a vec neznesie odklad, volajte linku tiesňového volania na čísle 112 alebo priamo políciu na čísle 158.
v takýchto prípadoch má polícia oprávnenie : 
· vstúpiť do bytu a vykonať služobný zákrok
· zaistiť osobu, ktorá svojim konaním bezprostredne ohrozuje život, zdravie alebo majetok 
· vykázať násilníka zo spoločného obydlia a zakázať mu vstup na dobu až 14 dní !!!

Poznáte gesto domáceho násilia ?
môže ho použiť žena, ktorá je obeťou domáceho násilia a nemôže o tom otvorene hovoriť. Toto gesto nezanechá žiadnu digitálnu stopu, žiadne priame dôkazy, ktoré by mohli agresora vyprovokovať. Možno ho teda bezpečne použiť v online komunikácii, prípadne ho aj ukázať kuriérovi, či susedovi z okna.


